






Διεθνές Φεστιβάλ Κωμωδίας Κινηματογράφου
 
Από τις 16 έως τις 25 Οκτωβρίου 2026, το 1ο Διεθνές Φεστιβάλ Κωμωδίας Κινηματογράφου Τρικάλων – Trikala International Comedy Film Festival (TICFF) ανοίγει την αυλαία του, με επίκεντρο την κινηματογραφική κωμωδία σε όλες τις μορφές και τις εκφάνσεις της, με ταινίες μικρού και μεγάλου μήκους.

Το Φεστιβάλ υλοποιείται από τον Δήμο Τρικκαίων, στο πλαίσιο της Πράξης «Διεθνές Φεστιβάλ Κωμωδίας Κινηματογράφου», η οποία έχει ενταχθεί στο Πρόγραμμα ΕΣΠΑ «Θεσσαλία 2021–2027», με τη συγχρηματοδότηση της Ευρωπαϊκής Ένωσης και της Περιφέρειας Θεσσαλίας.
 
Η πρώτη διοργάνωση φιλοδοξεί να δημιουργήσει έναν νέο διεθνή χώρο κινηματογραφικών προβολών και πολιτιστικού διαλόγου, παρουσιάζοντας στο κοινό των Τρικάλων έργα δημιουργών από την Ελλάδα και το εξωτερικό.
 
Μέσα από την παρουσία διαφορετικών κινηματογραφικών προσεγγίσεων, το TICFF επιθυμεί να προβάλει  την κωμωδία όχι μόνο ως μέσο ψυχαγωγίας, αλλά και ως ιδιαίτερη μορφή κινηματογραφικής έκφρασης, κοινωνικού σχολιασμού και επικοινωνίας.
Όλες οι προβολές, εκδηλώσεις και δράσεις είναι με ελεύθερη είσοδο για το κοινό.
 

Φιλοσοφία και Στόχος του TICFF

Η φιλοσοφία του Φεστιβάλ βασίζεται στην πεποίθηση ότι η κωμωδία αποτελεί μια ιδιαίτερα σημαντική και σύνθετη μορφή κινηματογραφικής έκφρασης, ικανή να ψυχαγωγεί, να προβληματίζει, να σχολιάζει την κοινωνία και να δημιουργεί ουσιαστική επικοινωνία με το κοινό. 
 
Στόχος της διοργάνωσης είναι η δημιουργία ενός ανοιχτού, σύγχρονου και εξωστρεφούς πολιτιστικού θεσμού που θα λειτουργεί ως σημείο συνάντησης δημιουργών, κινηματογραφιστών, καλλιτεχνών, επαγγελματιών του, ερευνητών, εκπαιδευτικών και κοινού. Το TICFF φιλοδοξεί να δημιουργήσει έναν χώρο διαλόγου, ανταλλαγής ιδεών και εμπειριών, ενθαρρύνοντας τη συνεργασία και την επικοινωνία μεταξύ διαφορετικών καλλιτεχνικών και πολιτιστικών κοινοτήτων.
 
Παράλληλα, ιδιαίτερη έμφαση δίνεται στην υποστήριξη και προβολή νέων δημιουργών και σύγχρονων κινηματογραφικών έργων, καθώς και στη σύνδεση της ελληνικής κινηματογραφικής δημιουργίας με τη διεθνή σκηνή. Μέσα από το διαγωνιστικό πρόγραμμα, τις παράλληλες δράσεις, τις προβολές και τις συναντήσεις με δημιουργούς, το Φεστιβάλ επιδιώκει να προσφέρει ένα περιβάλλον όπου η κωμωδία μπορεί να αντιμετωπιστεί όχι μόνο ως μέσο ψυχαγωγίας, αλλά ως ουσιαστική μορφή τέχνης, έκφρασης και πολιτιστικού διαλόγου.
 
Με αυτόν τον προσανατολισμό, το TICFF δεσμεύεται να εξελιχθεί σε έναν σταθερό θεσμό πολιτισμού και κινηματογραφικής δημιουργίας, με ανοιχτό βλέμμα προς το διεθνές περιβάλλον και σταθερή σύνδεση με την κοινωνία και το κοινό.
 

Δύο διαγωνιστικά τμήματα

Το επίσημο διαγωνιστικό πρόγραμμα του Φεστιβάλ χωρίζεται σε δύο βασικές ενότητες:
· Διαγωνιστικό Τμήμα Ταινιών Μικρού Μήκους
· Διαγωνιστικό Τμήμα Ταινιών Μεγάλου Μήκους
Στην πρώτη διοργάνωση επιλέχθηκαν 56 ταινίες από τις 388 που δήλωσαν συμμετοχή.
 

Βραβεία και Κριτική Επιτροπή

Οι ταινίες που επιλέχθηκαν στο επίσημο διαγωνιστικό πρόγραμμα θα αξιολογηθούν από Κριτική Επιτροπή, και το TICFF θα απονείμει βραβεία στις ταινίες που θα ξεχωρίσουν για την καλλιτεχνική τους αξία, τη δημιουργικότητα και την πρωτοτυπία τους.
 
Εντός των επόμενων ημερών θα ανακοινωθεί το αναλυτικό πρόγραμμα προβολών, που θα παρουσιαστούν στο πλαίσιο της πρώτης διοργάνωσης. Οι προβολές θα γίνονται καθημερινά από τη Δευτέρα 19 έως και το Σάββατο 24/10, με προβολές 19.00 & 21.30, στην αίθουσα του Δημοτικού Κινηματογράφου, στον Μύλο Ματσόπουλου.
 
Οι ταινίες, οι δημιουργοί και οι υπόλοιπες δράσεις του TICFF θα αποτελέσουν τον βασικό κορμό μιας δεκαήμερης κινηματογραφικής διοργάνωσης στα Τρίκαλα, με την κωμωδία στο επίκεντρο.




TICFF: Διεθνής κινηματογραφική παρουσία
με 388 υποβολές από 68 χώρες

Συνολικά, 388 ταινίες από 68 χώρες κατατέθηκαν για συμμετοχή στο TICFF, παρουσιάζοντας ένα πλούσιο και πολυσυλλεκτικό δείγμα της σύγχρονης κινηματογραφικής κωμωδίας.

Μετά την ολοκλήρωση της διαδικασίας επιλογής, στο Επίσημο Πρόγραμμα του πρώτου TICFF εντάχθηκαν 49 ταινίες μικρού μήκους και 7 ταινίες μεγάλου μήκους. Πέρα από τις ελληνικές δημιουργίες, στο διαγωνιστικό τμήμα συμμετέχουν και ταινίες που προέρχονται από ένα ευρύ φάσμα χωρών και κινηματογραφικών παραδόσεων, μεταξύ άλλων από τη Γαλλία, την Ιταλία, τις Ηνωμένες Πολιτείες, την Ιαπωνία, το Ιράν και την Αλγερία αναδεικνύοντας τον πολυπολιτισμικό χαρακτήρα της διοργάνωσης.

Ταινίες που συμμετέχουν στο Διαγωνιστικό Τμήμα Ταινιών Μεγάλου Μήκους

Γελοίοι Έρωτες, Δημήτρης Κατσιμίρης (Ελλάδα)
Κόκορας, Τάσος Γερακίνης (Ελλάδα)
Rest in peace if you can, Charly Ongolo, Michel Nogara (Γαλλία)
Tarkarí (spicy goat), a restaurant whose main dish is chaos…, Daniel Yegres, Francisco Denis (Βενεζουέλα)
Hillbilly Hoosiers Season 1, Jackson Colvin (Ηνωμένες Πολιτείες Αμερικής)
Still Standing, Still Stuffed, Andrej Kolencik, Juro Slauka (Σλοβακία)
Daruma The Yakuza VTuber, Daiki Matsumoto (Ιαπωνία)


Ταινίες που συμμετέχουν στο Διαγωνιστικό Τμήμα Ταινιών Μικρού Μήκους

Οι κουζίνες των άλλων, Δημήτρης Δημητριάδης (Ελλάδα)
Heat me, Kelly Sarri (Ελλάδα)
Bumbershoot, Melanie Kaklamanis (Ελλάδα)
Milfenor, Δημήτρης Άντζους (Ελλάδα)
Μούσκεμα, Άκης Μελάχρης – Αλέξανδρος Ρωμανός Λιζάρδρος (Ελλάδα)
A trip to his room, Ελένη Γεωργίου (Ελλάδα)
Cactus IN NEED, Γιώργος Δελλής (Ελλάδα)
Η Προτελευταία Λέξη, Νίκος Τερζής (Ελλάδα)
Peeping Toms, Alexandra Woolley (Ηνωμένο Βασίλειο)
Never love anyone again, Naoto Hidaka (Ιαπωνία)
Shakespeare for all Ages, Hannes Rall (Γερμανία)
Full Fat, Amir Honarmand (Ιράν)
Venus down to the wire, Vincent Hazard (Γαλλία)
Dead Riff Rising, Poonsawat – Poonsawat (Ταϋλάνδη)
Burger Dude: Pilot (The Burginning), Jackson Chaddock (Ηνωμένο Βασίλειο)
The Doubt, Sara Rosenberg (Γαλλία)
You don't murder Baudelaire!, Vanessa Caffin (Γαλλία)
Employee of the Year, Joseph Rossi (Καναδάς)
Tomatoes United, Oscar Zemarti (Περού)
You know what they say..., Thomas Zaffalon (Ελβετία)
Three Wise-ish Men?, Jonnie Howard (Ηνωμένο Βασίλειο)
Darling I hope you will never forget my face, Amirali Moftakhari (Ιράν)
Kronoshock, Ignasi López Fàbregas (Ισπανία)
Cows, Alexandre Vespuce, Eireen Failly (Γαλλία)
Esagerata, Giuseppe Cacace, Daniele Stocchi (Ιταλία)
Plan Ruby, Shingyu Kang (Νότιος Κορέα)
ALLEGRO (ma non troppo), Zhana Yordanova (Ισπανία)
Brush me, Nikolaus Jantsch (Αυστρία)
Basic Video Editing for Beginners, Jaeho Kim (Νότιος Κορέα)
Bark and Bone, Matthew Barrie Bryan Viljoen (Νέα Ζηλανδία)
Not for me, Soufiane Benyoucef (Αλγερία)
Taxidermist, Behzad Alavi, Sousan Salamat (Ιράν)
Collage, Marius Conrotto (Ισπανία)
EGGspression, Dave Lojek (Γερμανία)
(Taylor's Version), Pranav Bhasin (Ινδία)
Bianca, Simona Mancini (Ιταλία)
Solo un Crodino, Matteo Fischetti (Ιταλία)
Until God wills it, David Fernández (Ισπανία)
I See Why You Stayed, Leandro Waltrick (Βραζιλία)
If the Cat is gone, Marianne Hanna (Αίγυπτος)
Neustadt by Night, Alexander Krahl (Γερμανία)
FLORES & CIENFUEGOS, Henry Bedwell (Mexico)
Supernul, Anthony Légal (Γαλλία)
N3W S74R7, Charly Delporte, Prune Girand (Γαλλία)
Conceive This!, Lars B. Frahm (Δανία)
Nonverbal, Gökçe Ay Yıldız (Τουρκία)
String Theory, Diego Hernán Gómez Gutiérrez (Κολομβία)
Hachazo, Pablo Magro, Sebastián Reyes (Ισπανία)
Inmaculada, Guillermo Rojo Diez, Jesús Cardiel (Ισπανία)
LA REPRODUCTION, JEAN-MARIE VILLENEUVE (Γαλλία)



Το TICFF βγαίνει από την οθόνη και γεμίζει τα Τρίκαλα
με κωμωδία, μουσική, εικαστικά και δημιουργία!
Η φετινή διοργάνωση έχει επίκεντρο τον κινηματογράφο και τη μουσική.

Το TICFF δεν είναι μόνο κινηματογράφος! Είναι μια μεγάλη γιορτή τέχνης και πολιτισμού που απλώνεται σε όλη την πόλη και προσκαλεί μικρούς και μεγάλους να συναντήσουν τη μεγάλη οθόνη μέσα από την κωμωδία, τη μουσική, το Stand-up Comedy, τα κόμικς, τα workshops και τις ανοιχτές συζητήσεις. 
Οι παράλληλες δράσεις του φεστιβάλ ξεκινούν την Παρασκευή 16 Οκτωβρίου και υπόσχονται ένα πρόγραμμα γεμάτο χιούμορ, μουσική, δημιουργικότητα και εκπλήξεις.

Η αρχή γίνεται στις 19.00, στο Κτίριο Παπαστεριάδη, με τη θεατρική παράσταση από την Κύπρο «Γελά καλύτερα όποιος γελά τελευταίος», σε σκηνοθεσία του Χάρη Αριστείδου. 
Στις 21.00, το Πνευματικό Κέντρο παίρνει τη σκυτάλη για μια stand-up comedy βραδιά με τον Θωμά Ζάμπρα και τον Ανδρέα Πασπάτη.

Το Σαββατοκύριακο 17 και 18 Οκτωβρίου η δημιουργικότητα περνά στο προσκήνιο, με τη διήμερη δράση κόμικς και εικονογράφησης «ΚΑΜΠΙΣΙΟΙ ΔΗΜΙΟΥΡΓΟΙ 9 3/3», στο Πνευματικό Κέντρο, από τις 17.00 έως τις 22.00. Artist Alley με δημιουργούς κόμικς και εικονογράφους, live drawing, εικαστικές παρεμβάσεις, παρουσιάσεις τεχνικών δημιουργίας κόμικs, δημιουργικά εργαστήρια για παιδιά και νέους, προβολές animation, αλλά και μια ξεχωριστή έκθεση επιλεγμένων έργων.

Το Σάββατο 17 Οκτωβρίου, στις 19.00, η μουσική συναντά τον κινηματογράφο σε μια Χορωδιακή Συναυλία, με αγαπημένες μελωδίες από τον ελληνικό και τον ξένο κινηματογράφο. Μια βραδιά όπου η εικόνα και ο ήχος ενώνονται και αποδεικνύουν πως κάποιες κινηματογραφικές στιγμές… δεν χρειάζονται καν οθόνη για να τις θυμηθείς!

Και την Κυριακή 18 Οκτωβρίου, στις 20.30, έρχεται η μεγάλη στιγμή: η επίσημη Τελετή Έναρξης του TICFF στο Πνευματικό Κέντρο. Τη βραδιά θα απογειώσει ο Diogenis Daskalou Monie & Monie Conniente με τη μουσικοσατιρική παράσταση «Το σκουλήκι fly, έγινε butterfly!», σε ένα εκρηκτικό μείγμα μουσικής, χιούμορ και ανατρεπτικής διάθεσης.

Από την κάμερα… στη σκηνή!
Το πρόγραμμα των παράλληλων δράσεων συνεχίζεται το Σαββατοκύριακο 24 και 25 Οκτωβρίου στο Μουσείο Τσιτσάνη, με το workshop «Υποκριτική στον Κινηματογράφο» από τον βραβευμένο σκηνοθέτη Δημήτρη Κουτσιαμπασάκο.
Πώς δημιουργείται ένας ρόλος μπροστά στην κάμερα; Πώς μεταφέρεται ένα συναίσθημα στην οθόνη; Τι διαφορετικό απαιτεί η κινηματογραφική υποκριτική; Το εργαστήρι ανοίγει την πόρτα στον μαγικό κόσμο της δημιουργίας ενός κινηματογραφικού ρόλου και απευθύνεται σε όλους όσοι θέλουν να γνωρίσουν από κοντά την τέχνη της υποκριτικής στον κινηματογράφο.

Την Κυριακή 25 Οκτωβρίου, στις 13.00, το χιούμορ μπαίνει στο επίκεντρο, με μια ανοιχτή συζήτηση για την κωμωδία. Άνθρωποι του χώρου συζητούν για το χιούμορ, την κωμωδία και τη θέση τους στον κινηματογράφο και τις παραστατικές τέχνες.

Η αυλαία του TICFF πέφτει την Κυριακή 25 Οκτωβρίου, στις 20.00, στο Πνευματικό Κέντρο, με μια Τελετή Λήξης που θα συνδυάσει μουσική, κινηματογράφο και –φυσικά– πολύ χιούμορ.

Ο Άρης Ρήγας ανεβαίνει στη σκηνή για μια stand-up comedy εμφάνιση, ενώ η Συμφωνική Ορχήστρα Νέων Τρικάλων παρουσιάζει μια ξεχωριστή συναυλία με θέμα τη «Μουσική και τον Κινηματογράφο».

Και καθώς η βραδιά θα κορυφώνεται, θα έρθει η στιγμή της απονομής των βραβείων του Διαγωνιστικού Τμήματος, για να μάθουμε ποιες ταινίες και ποιοι συντελεστές βραβεύονται.

Από τις προβολές, τις παραστάσεις, το Stand-up Comedy μέχρι τα κόμικς, τη μουσική, την υποκριτική και τις συζητήσεις, το TICFF φτιάχνει μια μεγάλη καλλιτεχνική «σκηνή» στην καρδιά των Τρικάλων.
Ένα φεστιβάλ που δεν θέλει απλώς να μας κάνει να δούμε σινεμά, αλλά να μας κάνει να το ζήσουμε. Με εικόνα, ήχο, γέλιο, δημιουργία και πολλές αφορμές για να συναντηθούμε.

ΠΡΟΓΡΑΜΜΑ TICFF
Παρασκευή 16/10
19.00 | Κτίριο Παπαστεριάδη
Θεατρική παράσταση από την Κύπρο «Γελά καλύτερα όποιος γελά τελευταίος»
21.00 | Πνευματικό Κέντρο
Θωμάς Ζάμπρας – Ανδρέας Πασπάτης Stand-up Comedy

Σάββατο 17/10 – Κυριακή 18/10
17.00–22.00 | Πνευματικό Κέντρο
Διήμερη δράση κόμικς και εικονογράφησης «ΚΑΜΠΙΣΙΟΙ ΔΗΜΙΟΥΡΓΟΙ 9 3/3»

Σάββατο 17/10
19.00 | Πνευματικό Κέντρο
Χορωδιακή συναυλία «Μουσική και Κινηματογράφος» με τη συμμετοχή των χορωδιών:
ΦΩΝΗΤΙΚΟ ΣΥΝΟΛΟ VOCALIA TOY Φ.Σ.Φ. “Ο ΑΡΙΣΤΟΤΕΛΗΣ”
ΜΙΚΤΗ ΧΟΡΩΔΙΑ ΣΥΛΛΟΓΟΥ ΚΡΑΝΙΩΤΩΝ ΛΑΡΙΣΑΣ “Η ΞΗΡΟΚΡΑΝΙΑ”
ΜΙΚΤΗ ΧΟΡΩΔΙΑ ΚΑΡΔΙΤΣΑΣ “PARENTHESIS”
ΜΙΚΤΗ ΧΟΡΩΔΙΑ ΜΟΥΣΙΚΟΥ ΣΥΛΛΟΓΟΥ ΣΥΚΟΥΡΙΟΥ
ΜΙΚΤΗ ΧΟΡΩΔΙΑ Ι.Ν.ΤΙΜΙΟΥ ΣΤΑΥΡΟΥ ΓΑΛΗΝΗΣ ΩΡΑΙΟΚΑΣΤΡΟΥ & Ε.Μ.Α.Σ. ΦΙΛΙΠΠΟΣ
ΠΑΛΑΙΟΚΑΣΤΡΟΥ

Κυριακή 18/10
20.30 | Πνευματικό Κέντρο
Τελετή Έναρξης
Diogenis Daskalou Monie & Monie Conniente - Μουσικοσατιρική παράσταση «Το σκουλήκι fly, έγινε butterfly!»

Σάββατο 24/10 – Κυριακή 25/10
10.00–13.00 | Μουσείο Τσιτσάνη 
Workshop «Υποκριτική στον Κινηματογράφο», από τον Δημήτρη Κουτσιαμπασάκο

Κυριακή 25/10
13.00–14.00 | Μουσείο Τσιτσάνη
Συζήτηση – Πάνελ για την Κωμωδία
20.00 | Πνευματικό Κέντρο
Τελετή Λήξης
· Άρης Ρήγας – Stand-up Comedy
· Συμφωνική Ορχήστρα Νέων Τρικάλων
Συναυλία «Μουσική και Κινηματογράφος»
· Απονομή Βραβείων Διαγωνιστικού Τμήματος

